Държавен вестник, бр. 16, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  16
на декларации за имущество и интереси на 
лицата, заемащи публични длъжности;
8. установява конфликт на интереси на 
лица, заемащи публични длъжности;
9. изслушва или изисква предоставянето 
на информация във връзка с проверките за 
установяване на конфликт на интереси;
10. проверява сигнали във връзка с декла­
рациите за несъвместимост на лицата, заема­
щи публични длъжности, и при установена 
несъвместимост сезира органа по избора или 
назначаването за предприемане на съответ­
ните действия;
11. утвърждава образци на декларациите 
по чл. 75, ал. 1, т. 2 и 4;
12. създава и поддържа единна система за 
електронни декларации;
13. осъществява сътрудничество с чуждест­
ранни и международни институции;“
в) досегашната т. 6 става т. 14. 
3. Създава се ал. 7:
„(7) Решенията на Сметната палата по 
ал. 5, т. 8 и постановените съдебни решения 
по обжалването им се публикуват на интернет 
страницата на Сметната палата при спазване 
изискванията за защита на личните данни 
и на Закона за защита на класифицираната 
информация.“
§ 5. В чл. 21 се правят следните изменения 
и допълнения: 
1. В т. 2 след думата „дейност“ се добавя 
„и на дейността по чл. 1, ал. 2, т. 2“.
2. Точка 5 се изменя така:
„5. назначава и освобождава държавните 
служители и сключва и прекратява трудовите 
договори на служителите по трудови право­
отношения в Сметната палата в съответствие 
с изискванията на този закон;“. 
3. Създават се т. 7 и 8:
„7. издава наказателни постановления за 
извършени нарушения по този закон;
8. изпълнява и други функции, предвидени 
в закона.“
§ 6. В чл. 22, ал. 1, т. 1 накрая се добавя 
„и дирекциите, осъществяващи дейността по 
чл. 1, ал. 2, т. 2“.
§ 7. В глава трета „Устройство, управление 
и организация“ се създава чл. 23а:
„Организация на дейността по превенция 
на корупцията, установяване на конфликт на 
интереси и установяване на несъответствие в 
декларираното имущество от лица, заемащи 
публични длъжности
Чл. 23а. (1) Дейностите по превенция на 
корупцията, установяване на конфликт на 
интереси и установяване на несъответствие 
в декларираното имущество от лица, заема­
щи публични длъжности, се осъществяват 
от специализирана администрация, която 
включва дирекция „Превенция на корупцията“, 
дирекция „Публичен регистър“ и дирекция 
„Конфликт на интереси“. Специализираната 
администрация се подпомага от обща адми­
нистрация, която е на пряко подчинение на 
председателя на Сметната палата.
(2) При необходимост по решение на 
Сметната палата може да се създават и други 
самостоятелни дирекции и отдели, функциите, 
съставът и структурата на които се уреждат в 
правилника за устройството и организацията 
на дейността на Сметната палата. 
(3) В специализираната и общата админист­
рация работят:
1. държавни служители по смисъла на 
Закона за държавния служител, и
2. лица по трудово правоотношение.
(4) За служителите по ал. 3, т. 1 се прилага 
Законът за държавния служител. Степените 
на длъжностите съобразно изпълняваните 
функции, притежаваната квалификация и 
професионален опит на служителите по ал. 3, 
т. 1 се уреждат с правилника за устройството 
и организацията на дейността на Сметната 
палата.
(5) За лицата, работещи по трудово пра­
воотношение, се прилага Кодексът на труда.
(6) Служителите по ал. 3 не може да извърш­
ват дейност, несъвместима със службата им.
(7) Информацията, която е станала известна 
на служителите по ал. 3 при или по повод 
изпълнение на служебните им задължения, 
при проверки, производства за конфликт на 
интереси, в това число и всяка друга дейност, 
представлява класифицирана информация по 
смисъла на Закона за защита на класифици­
раната информация.
(8) При встъпването си в длъжност лицата 
по ал. 3 подписват декларация, че няма да 
разгласяват информация, станала им известна 
при или по повод изпълнение на задълженията 
им след освобождаването им.
(9) Лицата по ал. 3 подписват декларация 
за частни интереси и декларация за частен 
интерес по конкретен повод.
(10) Служителите в специализираната ад­
министрация не носят имуществена отговор­
ност за причинени вреди при упражняване на 
възложените им по този закон правомощия, 
освен ако вредите са настъпили в резултат 
на престъпление от общ характер.
(11) Служителите по ал. 3 се застраховат 
за сметка на бюджета на Сметната палата 
за рисковете по застраховки „Злополука“ и 
„Живот“.
(12) Стажът на лицата в администрация­
та по ал. 1, заемащи длъжност, за която се 
изисква висше юридическо образование и 
юридическа правоспособност, се зачита за 
юридически стаж.
(13) Стажът на лицата в администрацията по 
ал. 1, заемащи длъжност, за която се изисква 
висше икономическо образование, се зачита за 
стаж по специалността в обществения сектор.